Document ID: 32009D0759

KOMISJONI OTSUS,
15. oktoober 2009,
millega muudetakse otsust 2008/155/EÜ seoses selle kohaldamisajaga ning teatavate Austraalia, Kanada, Uus-Meremaa ja Ameerika Ühendriikide embrüokogumis- ja -tootmisrühmadega
(teatavaks tehtud numbri K(2009) 7730 all)
(EMPs kohaldatav tekst)
(2009/759/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 25. septembri 1989. aasta direktiivi 89/556/EMÜ koduveiste embrüote ühendusesisese kaubanduse ja nende kolmandatest riikidest impordi loomatervishoiu nõuete kohta, (1) eriti selle artikli 8 lõiget 1,
ning arvestades järgmist:
(1)
Komisjoni 14. veebruari 2008. aasta otsuses 2008/155/EÜ, millega kehtestatakse nimekiri kolmandate riikide embrüokogumis- ja -tootmisrühmadest, mis on saanud heakskiidu veiseembrüote importimiseks ühendusse, (2) on sätestatud, et liikmesriigid võivad lubada importida koduveiste embrüoid kolmandatest riikidest vaid siis, kui neid on kogunud, töödelnud ja ladustanud nimetatud otsuse lisas esitatud embrüokogumis- ja -tootmisrühmad.
(2)
Direktiivi 89/556/EMÜ artiklit 8 on muudetud nõukogu 15. juuli 2008. aasta direktiivi 2008/73/EÜ (millega lihtsustatakse nimekirjade koostamise ja andmete avaldamise korda veterinaar- ja zootehnika valdkonnas ning muudetakse direktiive 64/432/EMÜ, 77/504/EMÜ, 88/407/EMÜ, 88/661/EMÜ, 89/361/EMÜ, 89/556/EMÜ, 90/426/EMÜ, 90/427/EMÜ, 90/428/EMÜ, 90/429/EMÜ, 90/539/EMÜ, 91/68/EMÜ, 91/496/EMÜ, 92/35/EMÜ, 92/65/EMÜ, 92/66/EMÜ, 92/119/EMÜ, 94/28/EÜ, 2000/75/EÜ, otsust 2000/258/EÜ ja direktiive 2001/89/EÜ, 2002/60/EÜ ja 2005/94/EÜ) (3) artikli 6 lõikega 2. Nimetatud muudatuse järel, mida kohaldatakse alates 1. jaanuarist 2010, ei kehtestata veiseembrüote kogumis- ja tootmisrühmade nimekirja enam komisjoni otsusega. Seetõttu tuleks otsust 2008/155/EÜ kohaldada ainult kuni 31. detsembrini 2009.
(3)
Austraalia, Kanada, Uus-Meremaa ja Ameerika Ühendriigid on esitanud taotluse muudatuste tegemiseks oma riigi teatavaid embrüokogumis- ja -tootmisrühmi käsitlevates kannetes kõnealuses nimekirjas. Austraalia, Kanada, Uus-Meremaa ja Ameerika Ühendriigid on esitanud tagatised direktiivi 89/556/EMÜ asjakohaste eeskirjade täitmise kohta ning asjaomased embrüokogumis- ja -tootmisrühmad on saanud asjaomase riigi veterinaarteenistuse ametliku tunnustuse tegeleda ühendusse eksportimisega.
(4)
Seepärast tuleks otsust 2008/155/EÜ vastavalt muuta.
(5)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2008/155/EÜ muudetakse järgmiselt:
1)
lisatakse järgmine artikkel:
„Artikkel 2a
Käesolevat otsust kohaldatakse kuni 31. detsembrini 2009.”;
2)
lisa muudetakse vastavalt käesoleva otsuse lisale.
Artikkel 2
Käesolev otsus on adresseeritud liikmesriikidele.
Brüssel, 15. oktoober 2009

Labels: 16
5
7
3
0
6